b"\n_START_ARTICLE_\nCementiri de Perafita\n_START_SECTION_\nDescripci\xc3\xb3\n_START_PARAGRAPH_\nRecinte rectangular amb murs de pedra exteriors amb porta central amb motllures de pedra. El recinte t\xc3\xa9 dos laterals amb murs de n\xc3\xadnxols, que modernament s'han ampliat, coberts amb teulat de teula \xc3\xa0rab a una sola vessant decantada cap a l'interior del cementiri. En el mur de tancament oposat a la porta d'entrada hi ha la capella de Sant Crist, d'una sola nau i sense absis, amb la porta rectangular amb llinda de pedra i una petita rosassa sobre la porta. La porta d'entrada al cementiri t\xc3\xa9 a la llinda la data 1853; a sobre de la llinda hi ha una forma quadrada i a sobre d'aquesta i als seus dos costats hi ha petits pinacles acabats en forma arrodonida."